
ANUNȚ

PRIVIND STABILIREA MECANISMULUI DE DECONTARE A CHELTUIELILOR CU HRANA ȘI CAZAREA CETĂȚENILOR SAU APATRIZILOR AFLAȚI ÎN SITUAȚII DEOSEBITE, 

PROVENIȚI DIN ZONA CONFLICTULUI ARMAT DIN UCRAINA

În vederea aplicării prevederilor Hotărârii Guvernului nr. 336/2022 privind stabilirea mecanismului de decontare din bugetul inspectoratelor județene pentru situații de urgență/Inspectoratului pentru Situații de Urgență București-Ilfov a cheltuielilor cu hrana și cazarea cetățenilor străini sau apatrizilor aflați în situații deosebite, proveniți din zona conflictului armat din Ucraina, găzduiți de persoane fizice, precum și pentru alocarea unei sume din Fondul de rezervă bugetară la dispoziția Guvernului, prevăzut în bugetul de stat pe anul 2022, pentru suplimentarea bugetului Ministerului Afacerilor Interne, DGASPC Sector 2 va primi cereri privind decontarea cheltuielilor cu hrana și cazarea pentru cetățenii străini sau apatrizi.

Pentru a beneficia de decontarea mai sus menționată, persoanele fizice solicitante depun, la autoritățile administrației publice locale ale unităților administrativ-teritoriale pe raza cărora se află locuința în care sunt găzduite persoanele, următoarele documente:
· Cerere (ANEXA 1);
· o declarație pe propria răspundere cu privire la realitatea informațiilor cuprinse în cerere (ANEXA 2);

· copia actului de identitate al solicitantului și documente care atestă dreptul de folosință asupra locuinței în care sunt găzduite persoanele;
· Declarație privind acordul pentru prelucrarea datelor cu caracter personal.
Cererea se depune de către o singură persoană pentru aceeași locuință.
Solicitările se depun în primele 3 zile lucrătoare ale fiecărei luni pentru luna precedentă la sediul DGASPC Sector 2 situat în Șos. Pantelimon nr. 301, Sector 2, București SAU la adresa de email: solidaritate.ucraina@social2.ro. 
Pentru soluționarea promptă și eficientă a cererilor recomandăm depunerea de documente privind identitatea persoanelor găzduite (pașaport, documentul temporar de identitate, carte de identitate), precum și un extras de cont în care să se specifice contul IBAN (pentru persoanele care solicită efectuarea plății prin virament bancar).

INFORMAȚII IMPORTANTE!!!

1. PENTRU DECONTAREA CHELTUIELILOR AFERENTE LUNII IUNIE 2022, CERERILE SE VOR DEPUNE ÎN PERIOADA:
· 01.07.2022 în intervalul orar 8:30-13:30;
· 04.07.2022 în intervalul orar 8:30-16:00;

· 05.07.2022 în intervalul orar 8:30-16:00.
2. CERERILE DEPUSE, ÎN VEDEREA DECONTĂRII CHELTUIELILOR AFERENTE LUNII IUNIE, DUPĂ TERMENUL PREVĂZUT, RESPECTIV 01.07.2022, 04.07.2022, 05.07.2022, SE SOLUȚIONEAZĂ ÎN LUNA URMĂTOARE, RESPECTIV ÎN LUNA AUGUST.
3. NU SE DEPUN CERERI ÎN ACEEAȘI LUNĂ CU PERIOADA SOLICITATĂ DE DECONTARE A CHELTUIELILOR CU HRANA ȘI CAZAREA CETĂȚENILOR GĂZDUIȚI.

